laion/Wikipedia-Exotic huggingface dataset:
צ'לסי הנדלר

צ'לסי ג'וי הנדלר (באנגלית: Chelsea Joy Handler; נולדה ב-25 בפברואר 1975) היא קומיקאית, שחקנית, מחברת ספרים, מנחת טלוויזיה, מפיקת קולנוע וטלוויזיה, ואקטיביסטית אמריקאית ממוצא יהודי. הנדלר נולדה בליווינגסטון, ניו ג'רזי שבארצות הברית, כבת הזקונים מבין שישה ילדים של ריטה (לבית סטוקר) עקרת בית, ושל סימור הנדלר, סוחר מכוניות יד-שנייה. אביה האמריקאי היה מיהדות אשכנז; אמה, ילידת-גרמניה, שהיגרה לארצות הברית בשנת 1958, הייתה נוצרייה-מורמונית. בבגרותה, בשנת 2013 פרצה בבכי כשנודע לה במסגרת התוכנית "Who Do You Think You Are?" של רשת TLC האמריקאית, כי סבה מצד אמה שירת בצבא הגרמני הנאצי במהלך מלחמת העולם השנייה. הנדלר גדלה גם כמורמונית וגם כיהודייה-רפורמית וחגגה בת מצווה. בגיל 19 עברה מניו ג'רזי ללוס אנג'לס שבקליפורניה, שם התגוררה בבית דודתה שבבל אייר. היא החלה לשחק בתקופה שעבדה כמלצרית כדי לפרנס את עצמה. בגיל 21 החליטה להמשיך בסטנד-אפ. היא הנחתה את תוכנית האירוח הלילית "הלילה עם צ'לסי"(אנ') בערוץ ערוץ E! מ-2007 ל-2014. ב-2012 שיחקה בסרט הקומדיה "איפה אלברט?" (אנ') בתור אמה של הדמות שגולמה על ידי ויקטוריה ג'סטיס. היא פרסמה סדרה תיעודית, "צ'לסי יורדת לפרטים"(אנ') בנטפליקס בינואר 2016. בשנים 2016–2017 הנחתה הנדלר את תוכנית האירוח, "צ'לסי" (אנ') ב-Netflix. ב-2018 יצא סרט תיעודי בהובלתה "צ'לסי הנדלר: סובלת מיחס מועדף" (אנ') בנטפליקס. ב-2022 הייתה לאחת מששת הקומיקאים שהשתתפו בספיישל הסטנד-אפ "הענקים: מחווה לג'ורג' קרלין, רובין ויליאמס, ג'ואן ריברס וריצ'רד פריור" (אנ') של Netflix. ב-2012 נכללה ב"טיים 100", רשימת 100 האנשים המשפיעים ביותר בעולם של מגזין "טיים" האמריקאי. מאז 2021 היא בזוגיות עם הקומיקאי האמריקאי ג'ו קוי (אנ'). לו גם בן מזוגיות קודמת. ביולי 2022 פרסמו שנפרדו.[דרוש מקור] מדיה וקבצים בנושא צ'לסי הנדלר בוויקישיתוף אתר האינטרנט הרשמי של צ'לסי הנדלר אתר האינטרנט הרשמי של צ'לסי הנדלר צ'לסי הנדלר, ברשת החברתית פייסבוק צ'לסי הנדלר, ברשת החברתית אקס (טוויטר) צ'לסי הנדלר, ברשת החברתית אינסטגרם צ'לסי הנדלר, ברשת החברתית טיקטוק צ'לסי הנדלר, ברשת החברתית Goodreads צ'לסי הנדלר, במסד הנתונים הקולנועיים IMDb (באנגלית) צ'לסי הנדלר, באתר AllMovie (באנגלית) צ'לסי הנדלר, במסד הנתונים הקולנועיים KinoPoisk (ברוסית) צ'לסי הנדלר, באתר Discogs (באנגלית) צ'לסי הנדלר, באתר אנציקלופדיה בריטניקה (באנגלית) Handler, Chelsea (2008). Are You There, Vodka? It's Me, Chelsea. City: Simon Spotlight Entertainment. ISBN 1-4169-5412-0. "Chelsea Handler: Biography". TV Guide. נבדק ב-13 בספטמבר 2010. {{cite web}}: (עזרה) ynet, צ'לסי הנדלר גילתה שסבה שירת בצבא הנאצי, באתר ynet, 8 באוגוסט 2013 Andrew Wallenstein (18 בפברואר 2015). "Chelsea Handler Rips E!, Says Upcoming Netflix Show Like '60 Minutes' But 'Faster, Cooler'". Variety. {{cite web}}: (עזרה) Goldberg, Lesley (18 באוקטובר 2017). "Chelsea Handler's Netflix Show Canceled After 2 Seasons". The Hollywood Reporter. נבדק ב-22 בנובמבר 2017. {{cite web}}: (עזרה) קאת'י גריפין - 100 האנשים המשפיעים ביותר בעולם: צ'לסי הנדלר. המגזין "טיים". אפריל 18, 2012 Forbes Celebrity 100 List, באתר פורבס, 28 ביוני 2010
Honey (שיר של מריה קארי)

Honey (בעברית: מותק) הוא סינגל של הזמרת מריה קארי מתוך אלבומה Butterfly. השיר יצא לאור ב-29 באוגוסט 1997 כסינגל הראשון והפותח מתוך האלבום, על ידי חברת התקליטים קולומביה רקורדס. השיר הגיע למקום הראשון במצעד הבילבורד הוט 100. השיר נכתב והופק על ידי קארי עצמה, שון קומבס, קיו-טיפ וסטיבן ג'יי. השיר מסמפל את השיר "Hey DJ" של להקת World's Famous Supreme Team ואת השיר "The Body Rock" של להקת Treacherous Three ולכן הכותבים של שני השירים האלו קיבלו קרדיט בכתיבה. השיר נחשב לשיר פורץ דרך בקריירה של קארי מכיוון שעזר לה להיכנס לתוך עולם מוזיקת ההיפ-הופ. השיר זכה לשבחים רבים מהמבקרים ואף הרבה מהם כינו את המעבר של מריה להיפ-הופ כ"גאוני". השיר זכה להצלחה רבה בעולם, בארצות הברית הוא הגיע למקום הראשון כבר בשבוע הבכורה שלו ובכך הפך לשיר השלישי של מריה לעשות זאת מה שהפך אותה לזמרת שעשתה זו הכי הרבה פעמים במהלך ההיסטוריה עד לאותו זמן. הוא נשאר במקום הראשון במשך 3 שבועות. בנוסף הוא גם הצליח להגיע לחמישייה הפותחת במדינות רבות ביניהם קנדה, ניו זילנד, ספרד ובריטניה. במדינות כמו אוסטרליה ושוודיה השיר הגיע לעשירייה הפותחת ול-20 העליונים בעוד מדינות רבות בעולם. בנוסף לכך, השיר קיבל 2 מועמדויות בגראמי בקטגוריות: "הביצוע הנשי הטוב ביותר בשיר R&B" ו-"שיר ה-R&B הטוב ביותר". במשך השנים השיר הפך להיות אחד מהשירים אותם מריה שרה הכי הרבה בסיבובי הופעות כאשר נהגה גם לשיר את גרסת הרמיקס של השיר. כמו כן, זכה בפרס הווידאו קליפים של MTV בקטגוריית "הקליפ הנשי הטוב ביותר". השיר גם ידוע בזכות הקליפ שלו אשר היה בעל אופי מיני יותר מאשר הקליפים הקודמים של קארי. הקליפ נפתח בכך שרואים את קארי מוחזקת כבת ערובה באחוזה אך מצליחה להימלט ממנה. היא נמלטת באמצעות אופנוע ים בעוד האנשים מהאחוזה פותחים אחריה במרדף. בסיום המרדף היא מגיע לחוף שם היא מכירה גבר זר ומתאהבת בו. אנשים רבים טענו כי הקליפ הוא למעשה מטפורה לנישואים הלא מוצלחים של קארי, כמו למשל האישה שכלואה באחוזה הוא סממן להרגשת החנק והכליאה שקארי הרגישה בנישואים שלה, בעוד האחוזה המפוארת מציגה את העושר הכלכלי שכביכול לא סיפק אותה ואף על פיו הרגישה כלואה. Honey, במסד הנתונים הקולנועיים IMDb (באנגלית) מידע על היצירה "Honey" באתר מיוזיק בריינז מידע על הסינגל "Honey" באתר מיוזיק בריינז מידע על היצירה "Honey" באתר Discogs סרטון השיר "Honey" באתר יוטיוב השיר במצעד הבילבורד הוט 100 www.youtube.com ARIA Charts - Accreditations - 1997 Singles, www.aria.com.au Gold & Platinum, RIAA (באנגלית) Ask Billboard: Katy Perry Regains No. 1 Momentum, Billboard, ‏2014-02-17 "British single certifications – Mariah Carey – Honey". British Phonographic Industry. Select singles in the Format field. Select Silver in the Certification field. Type Honey in the "Search BPI Awards" field and then press Enter. The Official New Zealand Music Chart, THE OFFICIAL NZ MUSIC CHART (באנגלית)
קונדיטור הבית הלבן

קונדיטור הבית הלבן (באנגלית: White House Executive Pastry Chef) הוא שף קונדיטור האחראי על תכנון, ניהול והכנת הקינוחים והמאפים המוגשים בבית הלבן, מעונו הרשמי של נשיא ארצות הברית. הקונדיטור פועל בנפרד משף הבית הלבן, ונתון תחת אחריותו של הסדרן הראשי של הבית הלבן (אנ'), הוא עובד בתיאום עם שניהם, כמו גם עם המזכיר החברתי של הבית הלבן (שלושתם מהווים חלק מצוותה של הגברת הראשונה של ארצות הברית), והגברת הראשונה בכל האירועים וארוחות הערב. קונדיטור הבית הלבן הנוכחית היא סוזן מוריסון. היינץ בנדר, פברואר 1968 – ינואר 1979 אלברט קומיין, 1 בפברואר – 31 בדצמבר 1979 רולנד מסנייה, 1980 – 2004 תדיאוס דובואה, 2004 – 2006 ויליאם יוס, 2007 – 2014 סוזן מוריסון, 2014 – הווה
היינריך, נסיך בוואריה

היינריך, נסיך בוואריה (בגרמנית: Heinrich von Bayern;‏ 24 ביוני 1884 - 8 בנובמבר 1916) היה נסיך גרמני מבית ויטלסבאך, אשר נהרג במלחמת העולם הראשונה. היינריך נולד ב-24 ביוני 1884 במינכן, בוואריה, לארנולף, נסיך בוואריה ולתרזה, נסיכת ליכטנשטיין, בתם של אלויס השני, נסיך ליכטנשטיין ופרנציסקה קינסקי, רוזנת וצ'יניץ וטטאו. היינריך גדל במינכן, ואחד המורים הפרטיים שלו היה יוזף גבהרד הימלר, אביו של היינריך הימלר. הימלר היה מלוכני נלהב, ובעקבות לידת בנו השני, ביקש מהנסיך לאפשר לו לקרות לילד על שמו - היינריך. הנסיך הסכים, וכך גם הפך לסנדקו של היינריך הימלר. היינריך שמר על יחסים חמים עם משפחת הימלר, והם אף היו מבקרים אותו ואת אמו בקביעות בחג המולד. בגיל 17 הצטרף היינריך לצבא בוואריה בדרגת לויטננט. בתחילה, הוא שירת ברגימנט משמר החיים הבווארי, אולם מאוחר יותר הועבר לשרת ברגימנט הפרשים הבווארי ה-1 (קרל תאודור, נסיך בוואריה). לאחר פרוץ מלחמת העולם הראשונה, לחם עם יחידתו בחזית המערבית, ואף נפצע קשה באחד הקרבות. לאחר התאוששותו, הוא חזר לחזית, וביוני 1915 הועלה לדרגת מיור. באותו הזמן, הוא פיקד על הגדוד ה-3 בקורפוס האלפיני, שהיה מוצבים בהרי האלפים הקרניים. בשלהי 1916, הגדוד הועבר לרומניה, שם לחם במעבר טורנו רושו. במהלך השנה שלאחר מכן, השתתף היינריך במתקפה הגרמנית במונטה סולה על יד הארמנשטדט באלפים הטרנסילבניים. ב-7 בנובמבר 1916 נפצע היינריך אנושות על ידי צלף, ומת מפצעיו יום לאחר מכן, ב-8 בנובמבר. לאחר מותו ב-6 במרץ 1917, הוענק לו עיטור צלב האבירים של המסדר הצבאי של מקס יוזף, אשר התווסף לעיטור צלב הברזל, אשר הוענק לו ביוני 1916. מדיה וקבצים בנושא היינריך, נסיך בוואריה בוויקישיתוף היינריך, נסיך בוואריה, באתר "Find a Grave" (באנגלית) Breitman, עמ'. 9 Longerich עמ'. 15,
אנדוצרס

אנדוצרס (שם מדעי: Endoceras; מיוונית: "קרן פנימית") הוא סוג של רכיכה נכחדת ענקית מתקופת האורדוביק שהייתה קרובה לנאוטילוסיים המודרניים. רכיכה זו הייתה מהגדולות ביותר שחיו מעולם (הקמרוצרס היה גדול יותר) והגדולות שבקונכיות שנמצאו הגיעו למעל 3.5 מטרים (11 רגל). הקונכיות היו ישרות ובקצה בלטו כלפי מעלה. הפרטים הבוגרים היו בעלי קונכיות רחבות יותר ובתוכם היה חלל סִיפוֹן (אנ') שהיה מלא גז ושימש לתנועה, בדומה לנאוטילוס. סוג זה קיבל שם לראשונה ב-1847 והיה קרוב לסוג הנאוטילוס הענק קמרוצרס שלעיתים מאוחד בסוג. מאובניו נמצאו בעיקר באירופה ואמריקה הצפונית. אלו היו טורפים גדולים בתקופתם שחיו על קרקעית הים וחיפשו טרף איטי לתקוף, כמו נאוטילים אחרים וחסרי חוליות שונים. לצעירים שהיו בעלי קונכייה דחוסה יותר אולי צדו באופן פעיל בפני המים. מדיה וקבצים בנושא אנדוצרס בוויקישיתוף אנדוצרס, באתר GBIF (באנגלית)
Butterfly (שיר)

Butterfly (בעברית: פרפר) הוא סינגל של הזמרת-יוצרת האמריקאית מריה קארי, מתוך אלבומה Butterfly. השיר יצא לאור ב-1 בדצמבר 1997, כסינגל השני מתוך האלבום על ידי חברת התקליטים קולומביה רקורדס. השיר הגיע למקום החמישי במצעד השירים שבפלנדריה. השיר נכתב והופק על ידי קארי עצמה ביחד עם וולטר אפאנאסייף. מבחינה מוזיקלית השיר הוא בלדת פופ אשר משלבת אלמנטים של R&B ו-גוספל. קארי הגתה את הרעיון לשיר עם הדי ג'יי דייוויד מורלס ובמקור השניים קראו לו "Fly Away (Butterfly Reprise)". לאחר מכן, קארי כתבה את המילים של השיר ביחד עם וולטר אפאנאסייף ובו היא פונה לאדם כלשהו בשיר ואומרת לו להשתחרר ולהגשים את עצמו כמו פרפר שפורש כנפיים ועף. בשל הסכסוך של קארי באותה תקופה עם קולומביה רקורדס השחרור והקידום של השיר היו מוגבלים מה שגם השפיעה על ההצלחה של השיר שהייתה נמוכה. השיר נכשל מלהיכנס למצעד האמריקאי, במצעד האירופאי הגיע למקום ה-61 בלבד ובקנדה ואוסטרליה גם השיר לא הצליח להיכנס לעשרים העליונים. במהלך השנים קארי נהגה להכניס את השיר כקטע הפותח או הסוגר את סיבובי ההופעות שלה. הווידאו קליפ לשיר צולם בתוך בית שנראה כנטוש, שומם וחסר חיים. הקליפ מתאר את תהליך יציאתה של קארי מהבית הנטוש אל עבר הטבע והאוויר הצח בדומה למילים של השיר שמתארות אדם שיוצא מהמקום בו הוא תקוע ו"פורש את כנפיו". הקליפ לשיר התקשר גם לחיים האישיים של קארי באותה עת, במיוחד לאור נישואיה עם מנכ"ל חברת התקליטים שלה והמנהל האישי שלה באותה עת טומי מוטולה (אנ'). הקליפ הוצג לראשונה בתוכנית SNL ובתוכניות טלוויזיה אירופאיות. מידע על היצירה "Butterfly" באתר מיוזיק בריינז מידע על הסינגל "Butterfly" באתר מיוזיק בריינז מידע על השיר "Butterfly" באתר AllMusic מידע על היצירה "Butterfly" באתר Discogs מילות השיר "Butterfly" באתר Genius סרטון השיר "Butterfly" באתר יוטיוב מידע על הרצועה "Butterfly" באתר ספוטיפיי השיר במצעד שבפלנדריה
אורתוקראס

אורתוקראס (שם מדעי: Orthoceras; מילולית: "קרן ישרה") הוא סוג של רכיכה נכחדת שחיה בתקופת האורדוביק. רכיכה זו הייתה שייכת לקבוצת הנאוטילוסאים, בה הנאוטילוסיים המודרניים. הוא תואר ב-1789 בידי החוקר ז'אן גיום ברוגייר. מאובני הרכיכה נמצאו בשוודיה והמדינות הבלטיות והוא חי לחופי הימים שלהם. בעבר סברו שהייתה לו תפוצה כלל-עולמית, אך חלה טעות בזיהויו עם רכיכות אחרות כמו Michelinoceras ו-Baculites שדמו לו במבנה הקונכייה. רק המאובנים שלצד שוודיה ואולי גם ברוסיה, אוקראינה, ליטא, אסטוניה ובלארוס שייכות לסוג. בסוג היה רק מין אחד - Orthoceras regulare. רכיכה זו הגיע לאורך 15-100 ס"מ והייתה בעלת קונכייה ישרה בעלת מבנה חרוטי שמבפנים הייתה מלאת חללים מלאי גז, איתם היא נעה. היו לה איברים רכים שנרקבו והזכירו תמנון מודרני כמו זרועות ארוכות ועיניים גדולות. היצור היה צייד של רכיכות אחרות אותם תפס בזרועותיו. מדיה וקבצים בנושא אורתוקראס בוויקישיתוף אורתוקראס, באתר GBIF (באנגלית)
מגרפטור

מגרפטור (שם מדעי: Megaraptor; מילולית מלטינית: "טופר ענק" או "שודד ענק") הוא סוג של דינוזאור טורף ממשפחת המגרפטוריים שחי בסוף הקרטיקון 88–91 מיליון שנה לפני זמננו בארגנטינה. דינוזאור זה היה קרוב לאירוסטאון מאותו אזור ולאוסטרלונטור האוסטרלי. במקור סברו שהוא דמוי-דרומזאור ענק, מה שנתן לו את שמו. בהמשך הוא עבר למשפחת המגרפטוריים וכמה חוקרים חושבים שהוא היה שייך לקבוצת הטירנוזאורים. טורף זה ידוע בעיקר מטפריו הגדולים שאורכם עד 38 סנטימטרים (15 אינץ') ואורך הגוף המשוקלל הגיע ל-8 מטרים (26 רגל) ולמשקל מוערך של 1 טון. הטופר דמתה במראה לטופר של דיינוניכוס והיא הייתה גדולה מאוד, יותר גדולה מטופר של ספינוזאוריים. מבנה הגוף הזכיר מעט אלוזאורוס עם מבנה החוליות, אך לא ברור אם היה קרוב אליו. הדינוזאור היה צייד גדול שנע במרחבי פטגוניה בחיפוש טרף, אותו שיסע עם טפריו הגדולות. לצידו חיו מיני טורפים גדולים כמו המפוזאורוס. מדיה וקבצים בנושא מגרפטור בוויקישיתוף מגרפטור, באתר האנציקלופדיה של החיים (באנגלית) מגרפטור, באתר GBIF (באנגלית)
הר מילטון (קולומביה הבריטית)

הר מילטון (באנגלית: Mount Milton) הוא הר בהרי הרוקי הקנדיים, בפרובינציית קולומביה הבריטית שבקנדה. ההר ממוקם בשטח הפארק הלאומי ג'ספר, ברכס הרי קאריבו. גובהו של ההר 2,143 מטרים מעל פני הים, והוא מתנשא לגובה של 258 מטרים מעל סביבתו. ההר ממוקם מערבית לאגם אלברדה, בין נחל אלן (Allen Creek) ונחל קמפ (Camp Creek); ההר ממוקם 12 קילומטרים מזרחית להר לולו. על ההר גדלים יערות עצי אורן, וסביבו טייגה תת ארקטית. ויליאם ונטוורת' פיצוויליאמס ויקונט (רוזן) מילטון (William Wentworth Fitzwilliam, Viscount Milton), ערך משלחת מחקר באזור בין השנים 1862–1863. עימו היה במשלחת הרופא האישי שלו דוקטור וולטר באטלר צ'ידל (Walter Butler Cheadle), בשל מחלת האפילפסיה של פיצוויליאמס. בעודם הולכים דרומה לאורך נחל היוצא מאגם אלברדה הם ראו את ההר מתנשא מעליהם, כשהוא מכוסה קרחונים. צ'ידל קרא להר "הר מילטון" (הר סמוך נקרא הר צ'ידל על שמו של צ'ידל). השניים פרסמו את גילוי ההר ואת שמו בספרם "The Northwest Passage by Land" בשנת 1864. השם אומץ רשמית ב-19 בדצמבר 1961. • E. C. Coleman, The Northwest Passage Overland: The Epic Journey that Helped Create Canada • EARLE R. WHIPPLE, THE CARIBOO AND MONASHEE RANGES OF BRITISH COLUMBIA: AN ALPINIST’S GUIDE • G.P. (Philip) V. Akrigg, Helen Akrigg, British Columbia Place Names: Third Edition, P 175 הר מילטון באתר אנציקלופדיית ההרים הקנדית הר מילטון באתר השמות הרשמי של ממשלת קולומביה הבריטית תצלום לוויין של אזור ההר מפה טופוגרפית של אזור ההר תרשים הנוף הנשקף מהר מילטון באתר peakvisor תיאור הטיפוס על הר מילטון תיאור מסלול הטיפוס ומפת מסלול הטיפוס על הר מילטון תצלום הר מילטון משנת 1871, מכיוון אגם אלברדה מידע גאוגרפי והיסטורי באתר אנציקלופדיית ההרים הקנדית מסלול הטיפוס על ההר לפי מקור אחר גובהו של ההר 2,131 מטרים מעל פני הים לפי מקור אחר גובהו של ההר 2,004 מטרים מעל פני הים לפי מקור אחר ההר מתנשא לגובה של 246 מטרים מעל סביבתו ההיסטוריה של שמו של ההר ראו "לקריאה נוספת", להלן, בספרם של אקריג ואקריג, בעמ' 175 גילוי ההר ומתן שמו ראו "לקריאה נוספת", להלן, בספרו של קולמן
כלבם של בני בסקרוויל (סרט, 1972)

כלבם של בני בסקרוויל (באנגלית: The Hound of the Baskervilles) הוא סרט טלוויזיה אמריקאי משנת 1972 בבימויו של בארי קריין ובכיכובם של סטיוארט גריינג'ר בתפקיד שרלוק הולמס וברנרד פוקס בתפקיד דוקטור ווטסון. הסרט מבוסס על הרומן "כלבם של בני בסקרוויל" מאת ארתור קונאן דויל. עיבוד זה של "כלבם של בני בסקרוויל" היה הגרסה האמריקאית הצבעונית הראשונה של הסיפור, והיא הופקה על ידי רשת ABC-TV עבור התוכנית "ABC Movie of the Week". ההפקה הייתה אחת משלושה פרקי פיילוט לסדרה של סרטי טלוויזיה המציגים בלשים ספרותיים. האחרים היו על ניק קרטר והילדגרד וית'רס. בגרסה זו נעשה שימוש בתפאורה מהפקות אחרות, בעיקר מסרטי אימה. נתוני הצפייה היו נמוכים והביקורות היו גרועות, מה שגרם להורדת סדרת הסרטים המתוכננת. בעיתון לוס אנג'לס טיימס נכתב על הסרט שהוא "מייגע, פטפטני, מבוים באופן גרוע", אם כי על השחקנים גריינג'ר ופוקס נכתב שהם "מתקבלים על הדעת". סטיוארט גריינג'ר – שרלוק הולמס ברנרד פוקס – דוקטור ווטסון איאן אירלנד – סר הנרי ויליאם שאטנר – ג'ורג' סטפלטון ג'יין מרו – בריל סטפלטון אנתוני זרב – ד"ר מורטימר סאלי אן האווס – לורה פרנקלנד ג'ון ויליאמס – ארתור פרנקלנד אלן קיילו – המפקח לסטרייד "כלבם של בני בסקרוויל", במסד הנתונים הקולנועיים IMDb (באנגלית) "כלבם של בני בסקרוויל", באתר AllMovie (באנגלית) "כלבם של בני בסקרוויל", באתר Rotten Tomatoes (באנגלית) "כלבם של בני בסקרוויל", במסד הנתונים הקולנועיים KinoPoisk (ברוסית) "The Hound of the Baskervilles". TCM. נבדק ב-2011-12-28. Alan Barnes (2002). Sherlock Holmes on Screen. Reynolds & Hearn Ltd. p. 65. ISBN 1-903111-04-8. Peter Haining (1994). The Television Sherlock Holmes. Virgin Books. p. 71. ISBN 0-86369-793-3. Alan Barnes (2002). Sherlock Holmes on Screen. Reynolds & Hearn Ltd. p. 66. ISBN 1-903111-04-8. Peter Haining (1994). The Television Sherlock Holmes. Virgin Books. pp. 71–72. ISBN 0-86369-793-3. Page, D. (1972, Feb 12). TV MOVIE REVIEW. Los Angeles Times (1923-Current File) Retrieved
מארשוזאורוס

מארשוזאורוס (שם מדעי: Marshosaurus) הוא סוג של דינוזאור טורף ממשפחת הפיאטזקזאוריים שחי בסוף היורה לפני 152–155 מיליון שנה. מאובני דינוזאור זה נמצאו בתצורת מוריסון שביוטה וכנראה גם בקולורדו. הדינוזאור קיבל את שמו כמחווה לפלאונטולוג המפורסם עותניאל צ'ארלס מארש. המארשוזאורוס היה דינוזאור טורף בינוני בגודלו. החוקר גרגורי ס. פאול חישב שהגיע לאורך 4.5 מטר ולמשקל של כ-200 ק"ג. גולגולתו הגיעה לאורך 60 סנטימטרים והייתה בעלת דמיון לאלוזאורוס, אך היה בה דמיון גם לגולגולת טירנוזאורוס. בימינו משויך המארשוזאורוס לקבוצת המגלוזאורים, והוא היה מאבותיהם של המגלוזאורוס ושל הספינוזאורוס. המארשוזאורוס חי בסביבה לחה של נהרות וביצות וכן של יערות מחטניים וציקסאים. דינוזאור זה היה בין טורפי העל של האזור וניזון ממיני דינוזאורים אחרים כמו הקמפטוזאורוס ואולי מזאורופודים גדולים. עם זאת, בסביבה היו טורפים גדולים יותר כמו הטורווזאורוס, האלוזאורוס והזאורופגנקס שייתכן שיתחרו בו ואף טרפו פרטים פגיעים שלו. מדיה וקבצים בנושא מארשוזאורוס בוויקישיתוף מארשוזאורוס, באתר GBIF (באנגלית)
קשר השתיקה (תוכנית טלוויזיה)

קשר השתיקה היא תוכנית תיעודית אקטיביסטית ישראלית בהגשת צופית גרנט, העוסקת בנושאים שאינם נמצאים במרכז סדר היום הציבורי הישראלי. התוכנית שודרה החל מ-22 בנובמבר 2018 עד ה-29 באפריל 2019 ברשת 13. בכל פרק, צופית גרנט עוסקת נושאים חברתיים שונים כגון: ניכור הורי, התעללות מינית בילדים ועוד. היא בודקת את מאחורי הקלעים של הנושאים הללו ותנסה לגרום לשינוי חברתי. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית סמדר שילוני מאתר "ynet" כתבה: ”התוכנית החדשה של צופית גרנט מציבה אותה (כרגיל) במרכז, כשלצידה אנשים עם סיפורים קורעי לב. אבל מוטב היה לו היא הייתה זזה קצת הצידה וסומכת על המרואיינים שידברו בעד עצמם”. נדב מנוחין מאתר "וואלה!" ציין את חשיבות התוכנית: ”'קשר השתיקה' לא תמיד נוחה לצפייה, לא תמיד ממוקדת, לא תמיד עדינה - אבל היא תכנית מטלטלת ומגויסת למען מטרה חברתית, ובים של שעמום, בינוניות ואדישות, היא מתבלטת בקלות כאחת התוכניות הבולטות של התקופה”. אתר האינטרנט הרשמי של קשר השתיקה אריאנה מלמד, "קשר השתיקה": צופית גרנט עשתה מהלך טלוויזיוני חשוב מאין כמותו, באתר הארץ, 22 בנובמבר 2018 אלכסנדר כץ, בדרך לאירוויזיון בת"א - הכוכב הבא חוזרת עם 15.1% בלבד, באתר אייס, 25 בנובמבר 2018 אלכסנדר כץ, שבוע לאחר ההשקה הפושרת: הכוכב הבא זינקה ל-17.7%, באתר אייס, 2 בדצמבר 2018 אלכסנדר כץ, פרק קצר של 'הכוכב הבא' הצליח לרשום שיא עונתי של כ-19%, באתר ביזפורטל, 4 בדצמבר 2018 אלכסנדר כץ, כ-8% לניצחון של בית"ר על הפועל; מהדורת ערוץ 20 מתרוממת, באתר אייס, 11 בדצמבר 2018 ציוץ של רן בוקר ברשת החברתית אקס (טוויטר), נתוני המדרוג של 24 בדצמבר 2018 אלכסנדר כץ, הצופים חגגו, אבל לא מול המסך: רייטינג נמוך בערב הסילבסטר, באתר אייס, 1 בינואר 2019 אלכסנדר כץ, מתחילים לחזור מחופשת פסח: 16.2% לסרט 'אחים בדם', באתר אייס, 29 באפריל 2019 סמדר שילוני, "קשר השתיקה": עשייה קדושה, תוצאה לעוסה, באתר ynet, 23 בנובמבר 2018 נדב מנוחין‏, צופית גרנט צועקת ובוכה - וכמה שזה סוף סוף מרענן את המסך, באתר וואלה, 23 בנובמבר 2018
פלקריוס

פלקריוס (שם מדעי: Falcarius) הוא סוג דינוזאור מקבוצת התריזינוזאוריה, שחי באמריקה הצפונית בתחילת הקרטיקון לפני 126 מיליון שנה. משמעות שמו: "מגל חותך", עקב טפריו הגדולים. דינוזאור זה הגיע לאורך ארבעה מטרים והיה הולך על שתיים, בעל ראש קטן, צוואר ארוך וזנב ארוך. הוא הגיע לגובה של כ- 1.2 מטרים ולמשקל ממוצע של 100 קילוגרם. הוא היה קרוב בעיקר לבייפיאוזאורוס הסיני ואולי היה מראשי התריזינוזאוריים הענקיים שחיו מאוחר יותר בקרטיקון. הפלקריוס היה בעל שיניים קטנות וגולגולת קטנה בעלת שיניים קטנות שנועדו לתזונה מעלים, אך גם כמה שיניים קדמיות של אוכלי כל. הוא היה בעל זרועות ארוכות עם טפרים גדולים שייתכן שהוא השתמש בהם כדי לתלוש עלים מענפים, אך גם לתפוס טרף קטן כמו לטאות. בדומה למינים דומים ייתכן שהיה מכוסה בנוצות. מדיה וקבצים בנושא פלקריוס בוויקישיתוף פלקריוס, באתר האנציקלופדיה של החיים (באנגלית) פלקריוס, באתר GBIF (באנגלית)
רובין אולסן

רובין אולסן (בדנית: Robin Olsen; נולד ב-8 בינואר 1990) הוא כדורגלן שוודי המשחק בעמדת השוער באסטון וילה ובנבחרת שוודיה. אולסן נולד בשוודיה להורים דנים, ואף בעל אזרחות דנית. אולסן התחיל לשחק כדורגל בקבוצת הילדים של מאלמה. בהמשך שיחק גם באולימפיק מאלמה ופ.צ. מאלמה. בגיל 16 עבר ללימהן בונקפלו ובגיל 17 הצטרף לקבוצה הבוגרת. בשנת 2009 נפצע ברכו, ולאחר שהחלים, עזב את ליהמן ושיחק בבונקפלו וקלגשאם. בשנת 2011 חתם במאלמה. ב-1 באוקטובר 2012 ערך אולסן את הופעת הבכורה שלו בקבוצה במשחק הליגה נגד בניצחון 0–2 סריאנסקה. ב-5 באפריל 2013 נכנס כמחליף במשחק הליגה נגד אטוידברגס לאחר שדהלין, השוער הראשון נפצע. אולסן, ששימש כשוער הראשון כאשר דהלין היה פצוע, גילה יכולת גבוהה ונשאר השוער הראשון גם לאחר שדהלין החלים. בסיום העונה, מאלמה אף זכתה באליפות. אולסן היה שותף לעליה של מאלמה לשלב הבתים של ליגת האלופות בעונת 2014/2015. בסיום העונה, נבחר אולסן לשוער העונה בליגת העל השוודית. ב-1 ביולי 2015 אולסן חתם בפאוק סלוניקי מליגת העל היוונית תמורת 650 אלף אירו. ב-26 בינואר 2016 אולסן הושאל לפ.צ. קופנהגן עד לסיום העונה, כמחליפו של סטפן אנדרסן הפצוע. ב-24 במאי 2016 אולסן חתם בקופנהגן לארבע שנים תמורת 600 אלף אירו. ב-24 ביולי 2018 אולסן חתם ברומא מהסרייה א' תמורת 12 מיליון אירו, כמחליפו של אליסון שחתם בליברפול. ב-19 באוגוסט 2018 אולסן ערך את הופעת הבכורה שלו ברומא בניצחון 0–1 נגד טורינו. ב-30 באוגוסט 2019 אולסן הושאל לקליארי לעונה אחת. ב-6 באוקטובר הושאל לאברטון מהפרמייר ליג. ב-1 בנובמבר ערך הופעת בכורה בהפסדה של אברטון 1–2 לניוקאסל יונייטד. ב-31 באוגוסט 2021 הושאל לעונה אחת לשפילד יונייטד מהצ'מפיונשיפ. ב-14 בספטמבר ערך את הופעתו הבכורה בתיקו 2-2 נגד פרסטון נורת' אנד. ב-18 בינואר 2022 הושאל לאסטון וילה עד לסוף העונה. ב-4 ביוני 2022 רכשה אותו אסטון וילה. אולסן שמחזיק באזרחות שוודית ודנית, היה יכול לייצג אחת משתי המדינות. בשנת 2012 הצהיר כי הוא מעוניין לייצג את דנמרק, אך כעבור שנתיים נענה לזימון ממורטן אולסן, מאמן נבחרת שוודיה. ב-15 בינואר 2015 אולסן ערך את הופעת הבכורה שלו בנבחרת במשחק ידידות נגד חוף השנהב. לאחר פרישתו של אנדראס איסאקסון מהנבחרת, אולסן הפך לשוער הבכיר. מאלמה ליגת העל השוודית: 2013, 2014 הסופר קאפ השוודי: 2013 פ.צ. קופנהגן ליגת העל הדנית: 2015/2016, 2016/2017 הגביע הדני: 2015/2016, 2016/2017 אישיים שוער העונה בליגת העל השוודית: 2014 השוער השוודי של השנה: 2016, 2017, 2018 מדיה וקבצים בנושא רובין אולסן בוויקישיתוף רובין אולסן, ברשת החברתית אינסטגרם רובין אולסן, באתר Transfermarkt רובין אולסן, באתר Soccerway רובין אולסן, באתר BDFutbol רובין אולסן, באתר WorldFootball.net רובין אולסן, באתר National Football Teams רובין אולסן, באתר FootballDatabase.eu
לאנדר דנדונקר

לאנדר דנדונקר (בפלמית: Leander Dendoncker; נולד ב-15 באפריל 1995) הוא כדורגלן בלגי המשחק בעמדת הבלם באנדרלכט ובנבחרת בלגיה. דנדונקר התחיל את הקריירה שלו בקבוצת הילדים של פאסנדאלה, ממנה עבר לרואסלארה. בגיל 16 הצטרף לאקדמיה של אנדרלכט, אחרי שקיבל הצעות גם מקלאב ברוז' וסטנדרד לייז'. ב-21 ביולי 2013 דנדונקר ערך את הופעת הבכורה שלו בקבוצה הבוגרת בניצחון 0–1 נגד גנק במסגרת הגביע הבלגי. ב-26 בספטמבר של אותה שנה, חתם על חוזה עד 2016. ב-1 באוגוסט 2014 הוא ערך את הופעת הבכורה שלו בליגת העל הבלגית במשחק הליגה נגד אוסטנדה. ב-18 בינואר 2015 דנדונקר הבקיע את שער הבכורה שלו בקריירה ניצחון 0–3 נגד ליירסה. ב-9 באוגוסט 2018 דנדונקר הושאל לוולברהמפטון וונדררס מהפרמייר ליג עד לסיום העונה, עם אופציה לרכישה. ב-28 באוגוסט דנדונקר ערך את הופעת הבכורה שלו בקבוצה בניצחון 0–2 נגד שפילד ונסדיי במסגרת גביע הפוטבול ליג. ב-1 בספטמבר 2022 נרכש על ידי אסטון וילה תמורת 15 מיליון אירו. ב-16 בספטמבר ערך את הופעתו הבכורה בניצחון 1-0 על סאות'המפטון. ב-26 בינואר 2024 הושאל לנאפולי עד לסוף העונה. ב-31 באוגוסט 2024 הושאל בחזרה לאנדרלכט. ב-22 במאי 2015 דנדונקר זומן לראשונה לסגל נבחרת בלגיה. ב-7 ביוני 2015 הוא ערך את הופעת הבכורה שלו בנבחרת בניצחון 3–4 נגד צרפת. ביוני 2018 נכלל בסגל הנבחרת לקראת מונדיאל 2018, בו הגיעה בלגיה למקום השלישי. נכלל בסגל נבחרת בלגיה לטורניר מונדיאל 2022. אנדרלכט ליגת העל הבלגית: 2016/2017 הסופר קאפ הבלגי: 2013, 2014 מדיה וקבצים בנושא לאנדר דנדונקר בוויקישיתוף לאנדר דנדונקר, באתר Transfermarkt לאנדר דנדונקר, באתר Soccerway לאנדר דנדונקר, באתר BDFutbol לאנדר דנדונקר, באתר WorldFootball.net לאנדר דנדונקר, באתר National Football Teams לאנדר דנדונקר, באתר FootballDatabase.eu לאנדר דנדונקר, באתר ESPN Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית)